Հանդիպման սկզբում համախմբման ատենապետուհի Անահիտ Տանձիկյանը միության անդամներին ներկայացրեց Հայոց Հովվապետի գահակալության տարիների համապարփակ պատմությունը: Ապա իր և համախմբման անդամների անունից երախտագիտություն հայտնեց Նորին Սրբությանը Մայր Աթոռի հարկից ներս հյուրընկալելու համար` նշելով, որ համախմբման անդամներն առաջին անգամ են այցելում Մայր Աթոռ Սուրբ Էջմիածին: Տիկին Անահիտ Տանձիկյանը վստահություն հայտնեց, որ շնորհիվ Մայր Աթոռում կեցության, ժամերգություններին ու Ս. Պատարագներին մասնակցության` համախմբման անդամները պիտի հաղորդ դառնան Մայր Աթոռից ճառագող օրհնությանը: